Diari Oficial de la Generalitat Valenciana


Sumari del DOGV 320, del 19-12-1985 (1985/805460)

DECRET 188/1985, de 9 de desembre, del Consell de la Generalitat Valenciana, pel qual es cedit l'ús, per un termini de cinc anys, d'un immoble consistent en un cinema i saló d'actes a l'Excma. Diputació Provincial de Castelló.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/09/188/dof/vci/html**

### Dades del document

Número de DOGV
:   320

Data del DOGV
:   19-12-1985

Secció del DOGV
:   DISPOSICIONS GENERALS

Número del document
:   1985/805460


Data del document
:   09-12-1985

Organisme emissor
:   Conselleria d'Economia i Hisenda

Tipus de document
:   Decret

Decret 188/1985, de 9 de desembre, del Consell de la Generalitat Valenciana, pel qual se cedeix l'ús, per un termini de cinc anys, d'un immoble consistent en un cinema i saló d'actes a l'Excma. Diputació Provincial de Castelló.  
La Diputació Provincial de Castelló, per tal de promocionar l'exercici de les seues competències culturals en el camp de les activitats teatrals, cinematogràfiques, musicals i de dança, creà el Patronal del Teatre de Raval amb data de 27 de novembre de 1984.   
L'esmentat Patronal és compost pel President, el de l'Excma. Diputació Provincial de Castelló, el Vice-president Primer, el Director Territorial de la Conselleria de Treball i Seguretat Social, el Vice-president Segon, el Director del Servei Territorial de Cultura de la Conselleria de Cultura, Educació i Ciència, i els Vocals següents: el Director Provincial del Ministeri de Treball i Seguretat Social, el Diputat Delegat de Cultura de la Diputació Provincial de Castelló, els Diputats-Presidents de les Comisions d'Hisenda i Serveis Socials, i com a Secretari, el Cap de la Secció de Cultura del Servei Territorial de Cultura de la Conselleria.  
Per al compliment de les seues finalitats hom precisa la utilització d'un immoble apropiat per aquesta mena d'activitats, i s'estima que el Teatre-Cinema Sindical en reuneix el requisits adients.  
A tal objecte, és per açò que hom sol·licita de la Generalitat Valenciana la cessió d'ús de l'immoble ubicat a la Plaça Maria Agustina, núm. 1 de Castelló, conegut com a Teatre-Cinema Sindical, cessió que redundaria de manera evident i positiva en benefici dels habitants de la província, ja que s'utilitzaria per tal de promoure activitats culturals i artístiques.Com a garantia de la bona gestió d'aquest immoble per a la finalitat esmentada hi ha el fet que hom el cedeix no sols a la Diputació, sinó que a més serà gestionat expressament pel Patronal del Teatre del Raval, en el qual intervenen representants tant de la Conselleria de Treball i Seguretat Social, com de la de Cultura, Educació i Ciència.  
En atenció d'aquests motins, segons que disposa l'article segon, paràgraf dos, i nové, paràgraf u, del Decret del Consell 46/1983, de 18 d'abril, pel qual s'aproven les normes provisionals per l'administració, defensa i conservació del Patrimoni de la Generalitat Valenciana, i article 74 i següents de la Llei de Patrimoni de l'Estat, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana, en la sessió celebrada el dia 9 de desembre de 1985,  
DECRETE:  
Article primer  
Hom cedeix a l'Excma. Diputació Provincial de Castelló, per un termini de cinc anys, l'ús de l'immoble que es descriu tot seguit:   
Antic Teatre-Cinema Sindical, consistent en cinema i saló d'actes, la superfície total del qual és de 1.211,94 metres quadrats, que forma part i és integrat en un edifici ubicat a Castelló de la Plana, amb façana al carrer Comte Pestagua, Plaça Mª Agustina i Plaça de les Aules.   
L'esmentat immoble és pro pietat de la Generalitat Valenciana, segons el Reial Decret 4154/1982, de 29 de desembre, sobre traspàs de funcions i serveis de l'Administració de l'Estat a la Comunitat Valenciana, en matèria de temps lliure.   
Es finalitat de la cessió l'execució d'activitats culturals, que seran gestionades pel Patronal del Raval creat a l'efecte.   
Article segon  
La cessió de l'immoble referenciat es considera resolta, revertint l'ús a la Generalitat, en els supòsits següents:   
a) Si el seu ús no es destinat a la finalitat prevista en el present Decret.   
b) Si desaparegués el Patronal que el va gestionar.   
c) Si el Teatre deixa de ser gestionat pel Patronal esmentat.   
Article tercer  
Totes les despeses, tant ordinàries com extraordinàries, que s'originen durant el temps de cessió, correran per compte de la Diputació Provincial de Castelló.   
València, 9 de desembre de 1985.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI